sinarproject/legisdata huggingface dataset:
Pertanyaan 280: PELANCONGAN DALAM NEGERI
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN RAJIV A/L RISHYAKARAN (N34 BUKIT GASING)
Jawapan oleh: Y.A.B. Dato' Menteri Besar

Y.B. TUAN RAJIV A/L RISHYAKARAN

Apakah usaha Kerajaan Negeri untuk menarik pelancong dalam negeri ke destinasi-destinasi pelancongan di Negeri Selangor?

Berapakah jumlah perbelanjaan baru yang digunakan untuk tujuan ini?

Y.A.B. Dato' Menteri Besar

a) Kerajaan Negeri melalui Tourism Selangor telah bersedia untuk menjalankan aktiviti promosi untuk menarik pelancong dalam negeri ke destinasi-destinasi pelancongan di Negeri Selangor seperti yang berikut:

I. Memfokuskan pasaran domestik sebagai pasaran utama pelancongan seperti penganjuran kempen “Pusing Selangor Dulu”

II. Mempelbagaikan sasaran pasaran pelancongan kepada kategori ‘Short haul’ – Destinasi pelancongan domestik dan Asia Tenggara’, ‘Medium haul – Destinasi Pelancongan Asia, Australia & Afrika’ dan ‘Long haul – Destinasi Pelancongan Eropah, Amerika Utara dan Amerika Selatan’.

III. Tumpuan utama kepada sektor pelancongan alam semulajadi (eco), sukan, perubatan, pendidikan, pelayaran mewah dan agro.

IV. Menganjurkan kempen pengiklanan melalui platform digital dan atas talian (Online).

V. Mempergiatkan penganjuran kempen promosi dalam negara dan luar negara serta meneroka pasaran baru seperti Rusia, Indonesia dan Australia.

VI. Pembangunan produk pelancongan klusterisasi yang memfokuskan kepada Pelancongan Eko, Pertanian, Sukan, Perubatan, Pendidikan dan Pelayaran Mewah.

VII. Penganjuran Acara Pelancongan berskala antarabangsa pada setiap bulan dan sepanjang tahun.

VIII. Program usahasama bersama penggiat industri pelancongan seperti Hotel, Agensi Pelancongan, Media, Syarikat Penerbangan.

IX. Mengemaskini direktori pelancongan mengikut trend dan perkembangan pelancongan terkini.

X. Mempromosikan pakej pelancongan bersepadu seperti pakej ‘Experiential Tourism’ melalui program Latihan Hos Komuniti Selangor.

b) Kerajaan Negeri memperuntukkan sebanyak RM 4,194,870.65 bagi perbelanjaan program promosi pelancongan yang dilaksanakan oleh pihak Tourism Selangor sebagai agensi promosi pelancongan mengikut pecahan seperti berikut:-

BIL. JABATAN PERUNTUKAN (RM) 1 Acara Pelancongan Dan Program Pelancongan Fokus 2 Program Promosi Dan Pemasaran - Dalam Negara 3 Program Promosi Dan Pemasaran Promosi - Luar Negara 4 Program Pengiklanan Pelancongan Dan Komunikasi Korporat 5 Program Pembangunan Pakej Dan Produk Pelancongan JUMLAH

772,379.30

344,820.00

1,182,709.06

1,760.873.00

134,089.29

4,194,870.65